Raisa

Raisa Andriana () adolah saurang panyanyi-panulih lagu jo aktris asa Indonesia nan bakaturunan Sunda jo Balando.

 Kahidupan maso ketek 
Raisa Andriana lahia pado tanggal 6 Juni 1990 di Jakarta. Raisa adolah anak kaduo dari Allan Nurichsan Rachman jo Ria Mariaty. Inyo punyo adiak laki-laki nan banamo Rinaldi Nurpratama. Raisa mawarisi bakat manyanyi dari amaknyo nan pandai banyanyi juo.  Sajak inyo baumua 3 tahun, Raisa alah acok ba andai-andai jadi penyanyi nan sabananyo. Amaknyo manyabuik baso bakat manyanyinyo alah nampak katiko inyo baumua 3 taun, nan ma inyo suko jo lagu-lagu di film Disney dan fasiah manyanyikan ciek lagu. Inyo mangarati juo jo notasi jo tempo musik atau instrumen nan mangiringi panyanyiannyo.

 Karir 
Raisa mamulai karier musiknyo pado usia mudo, diilhami dek musisi-musisi tanamo Amerika sarupo Brian McKnight, Alicia Keys, jo Joss Stone.Raisa- How Come You Don't Call Me (Alicia Keys) YouTube.com Pado awal kariernyo, inyo tampil sabagai panyanyi latar untuak artis-artis tanamo sarupo Krisdayanti jo Erwin Gutawa. Raisa juo bagabuang jo band Andante, nan kudian barubah manjadi Vierratale. Kasampatan banyanyi di lapau-lapau ko mambarikannyo paluang nan labiah gadang dalam karier musiknyo, inggo pado taun 2010, inyo marilis lagu partamonyo sabagai solois, "Serba Salah", nan manjadi pintu masuaknyo ka industri musik Indonesia.

Pado taun 2011, Raisa bagabuang jo Universal Musik Indonesia jo marilis album partamonyo nan bajudul Raisa. Inyo mancapai kasuksesan gadang jo lagu-lagunyo nan manduduaki puncak tangga lagu nasional jo marabuik panghargaan sarupo Pendatang Baru Terbaik dari Indonesian Music Awards 2012. Album kaduonyo, Heart to Heart, dirilis pado taun 2013 dan manampilan labiah banyak lagu personal inyo, nan di siko Raisa turuik andil di panulisan sadoalah lagunyo. Album iko sukses gadang, manduduaki tangga lagu di platform digital jo marabuik banyak panghargaan.

Sasudah sukses dari duo album, Raisa mandirian label rekaman mandirinyo surang, Juni Records, pado taun 2014. Inyo malanjuikan karier musiknyo jo marilis album-album nan diakui tinggi, sarupo Handmade pado taun 2016 jo It's Personal pado taun 2022. Raisa juo mambuek sajarah jo konser solonyo di Stadion Utama Gelora Bung Karno pado taun 2023, manjadian inyo sabagai panyanyi padusi patamo di Indonesia nan maadoan konser skala stadion nan dihadiri dek 42 ribu panonton.

 Diskografi 

 Raisa (2011)
 Heart to Heart (2013)
 Handmade (2016)
 It's Personal (2022)

 Rujuakan 

 Pautan lua 

 Raisa di YouTube
 Raisa di Spotify
 Raisa di Instagram
Kategori:Tokoh Sunda
Kategori:Panyanyi Indonesia
Kategori:Panyanyi Padusi